CELEX: 62007CA0312
Language: et
Date: 2008-06-05 00:00:00
Title: Kohtuasi C-312/07: Euroopa Kohtu (seitsmes koda) 5. juuni 2008 . aasta otsus (Tribunal d'instance de Paris' (Prantsusmaa) eelotsusetaotlus) — JVC France SAS versus Administration des douanes (Direction National du Renseignement et des enquêtes douanières) (Ühine tollitariifistik — Tariifne klassifitseerimine — Kombineeritud nomenklatuur — Salvestavad videokaamerad — Selgitavad märkused — Õiguslik staatus)

19.7.2008   
            
            
               ET
            
            
               Euroopa Liidu Teataja
            
            
               C 183/4
            
         Euroopa Kohtu (seitsmes koda) 5. juuni 2008. aasta otsus (Tribunal d'instance de Paris' (Prantsusmaa) eelotsusetaotlus) — JVC France SAS versus Administration des douanes (Direction National du Renseignement et des enquêtes douanières)
   (Kohtuasi C-312/07) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Salvestavad videokaamerad - Selgitavad märkused - Õiguslik staatus)
   (2008/C 183/07)
   Kohtumenetluse keel: prantsuse
   Eelotsusetaotluse esitanud kohus
   Tribunal d'instance de Paris
   Põhikohtuasja pooled
   
      Hageja: JVC France SAS
   
      Kostja: Administration des douanes (Direction National du Renseignement et des enquêtes douanières
   Kohtuasja ese
   Eelotsusetaotlus — Tribunal d'instance de Paris — Nõukogu 23. juuli 1987. aasta määruse (EMÜ) tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) põhikohtuasja asjaolude suhtes kohaldatavas redaktsioonis I lisa tõlgendamine — Alamrubriigid 8525 40 91 (salvestavad videokaamerad, võimelised salvestama üksnes telekaamerast tulevat heli ja pilti) ja 8525 40 99 (muud) — Selliste videokaamerate klassifitseerimine, mis impordi ajal ei ole võimelised vastu võtma ega salvestama välist videosignaali (DV OUT), kuid mille videoliidest saab hiljem aktiveerida tarkvara või lisaseadme abil (DV IN & OUT), kuigi tootja ega müüja ei ole sellele võimalusele viidanud ega soovita seda — Võimalus muuta ühenduse tariifse klassifitseerimise praktikat pigem kombineeritud nomenklatuuri selgitavate märkuste järjestikuste ja tagasiulatuvate muudatuste teel kui üksnes tulevikus kohaldatava tariifset klassifitseerimist reguleeriva määruse vastuvõtmise teel
   Resolutiivosa
   
               1.
            
            
               Salvestava videokaamera saab klassifitseerida 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas (muudetud komisjoni 26. oktoobri 1998. aasta määrusega (EÜ) nr 2261/98, komisjoni 12. oktoobri 1999. aasta määrusega (EÜ) nr 2204/1999, komisjoni 13. oktoobri 2000. aasta määrusega nr 2388/2000 ja komisjoni 6. augusti 2001. aasta määrusega (EÜ) nr 2031/2001) oleva kombineeritud nomenklatuuri alamrubriiki 8525 40 99 ainult siis, kui muust allikast kui integreeritud kaamerast või mikrofonist tuleva pildi või heli salvestamise funktsioon on tollivormistuse ajal aktiivne või siis, kui pärast tollivormistust saab selle funktsiooni aktiveerida eriteadmisteta kasutaja seadme lihtsa manipulatsiooni teel videokaamera riistvara muutmata, isegi kui tootja ei ole seda omadust esile toonud. Hilisema aktiveerimise korral peab videokaamera pärast aktiveerimist esiteks funktsioneerima analoogselt sellise videokaameraga, mille muust allikast kui integreeritud kaamerast või mikrofonist tuleva pildi või heli salvestamise funktsioon on tollivormistuse ajal aktiivne, ja teiseks peab see videokaamera funktsioneerima autonoomselt. Neile tingimustele vastavust peab saama kontrollida tollivormistuse ajal. Siseriiklik kohus peab andma hinnangu sellele, kas need tingimused on täidetud. Kui tingimused ei ole täidetud, tuleb selline videokaamera klassifitseerida kombineeritud nomenklatuuri alamrubriiki 8525 40 91.
            
         
               2.
            
            
               Alamrubriigiga 8525 40 99 seotud KN-i selgitavad märkused, mis avaldati 6. juulil 2001 ja 23. oktoobril 2002, on oma olemuselt tõlgendavad ja ei ole õiguslikult siduvad. Need on kombineeritud nomenklatuuri sõnastusega kooskõlas ja ei muuda selle ulatust. Sellest tuleneb, et uue klassifitseerimist reguleeriva määruse vastuvõtmine ei ole vajalik.
            
         
      (1)  ELT C 211, 8.9.2007.